కర్ణాటక
కర్ణాటక ( కన్నడలో ) భారతదేశములోని నాలుగు దక్షిణాది రాష్ట్రాలలో ఒకటి. 1950 లో పూర్వపు మైసూరు రాజ్యము నుండి యేర్పడటము వలన 1973 వరకు ఈ రాష్ట్రము మైసూరు రాష్ట్రముగా వ్యవహరించబడింది. 1956 లో చుట్టుపక్క రాష్ట్రాలలోని కన్నడ మాట్లాడే ప్రాంతాలు కలుపుకొని విస్తరించబడింది. కర్ణాటక రాజధాని బెంగళూరు రాష్ట్రములో 10 లక్షలకు పైగా జనాభా ఉన్న ఏకైక నగరము. మైసూరు, మంగుళూరు, హుబ్లి-ధార్వాడ్, బళ్ళారి మరియు బెళగావి రాష్ట్రములోని ఇతర ముఖ్య నగరాలు. కన్నడ, కర్ణాటక రాష్ట్ర అధికార భాష. 2001 జనాభా లెక్కల ప్రకారము దేశములో 5 కోట్లకు మించి జనాభా ఉన్న పది రాష్ట్రాలలో ఇది ఒకటి.
వామన్ శ్రీనివాస్ కుడ్వ
జిల్లా ఆర్థిక సంక్షేమం కోసం పనిచేసినప్పుడు, గణనీయంగా విద్యాభివృద్ధి కోసం కూడా కృషి చేశాడు. ఉన్నత సాంకేతిక విద్యని అభ్యసించడం కోసం విదేశాలకు వెళ్లే విద్యార్థులకు ఋణ స్కాలర్ షిప్పులను మంజూరు చేసేందుకు 1955లో కెనరా ఫౌండేషన్‌ను స్థాపించాడు. కర్నాటకలో కర్నాటక రీజనల్ ఇంజినీరింగ్ కాలేజ్‌‌ని ఏర్పరిచేందుకోసం మరోసారి తన స్నేహితుడు యూ.శ్రీనివాస మాల్యాతో కలిసి కృషి చేశాడు. ఇప్పుడు దాన్ని నేషనల్ ఇన్స్టిట్యూట్ ఆఫ్ టెక్నాలజీ, కర్నాటక (NITK) గా పిలుస్తున్నారు. ఇది సూరత్కల్లో ఉంది. దీనిలో ఆయన చాలా ఏండ్ల పాటు నిర్వాహక కమిటీలో పనిచేశాడు.